Diari Oficial de la Generalitat Valenciana


Sumari del DOGV 8284, del 30-04-2018 (2018/3727)

Notificació de la sentència dictada en el procediment de guarda i custòdia número 1453/2017.
--------------------------------------------------------------------------------------------

### Dades del document

Número de DOGV
:   8284

Data del DOGV
:   30-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3727


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1453/2017. [2018/3727]  
Procediment: família, guarda, custòdia o aliments de fills menors no matrimonials no consensuats número 1453/2017.  
Demandant: Angie Camila Giraldo Álvarez.  
Procuradora: Ana Ferrer González.  
Demandat: Yuliany Steven Ruiz Muñoz.  
José Esteban Briz Recio, lletrat de l'Administració de justícia del Jutjat de Primera Instància número 24 de València, mitjançant aquest edicte faig saber, que en les actuacions de família, guarda, custòdia o aliments de fills menors no matrimonials no consensuats número 1453/2017, a instàncies d'Angie Camila Giraldo Álvarez, representada per la procuradora Ana Ferrer González, contra Yuliany Steven Ruiz Muñoz, en situació de rebel·lia, en les quals en data 3 d'abril de 2018, s'ha dictat sentència, en la qual en la seua part dispositiva diu així:  
  
«Estime parcialment la demanda formulada per la representació processal d'Angie Camila Giraldo Álvarez contra Yuliany Steven Ruiz Muñoz, i acorde les mesures següents:  
Que el fill menor quede sota la guarda i custòdia de sa mare Angie Camila Giraldo Álvarez, i serà l'exercici exclusiu de la pàtria potestat per a Angie Camila Giraldo Álvarez.  
Com a sistema de visites paternofilial, es disposa de conformitat amb l'article 94 Codi Civil, no fixar sistema de cap visites, sense perjudici que s'inste posteriorment per les parts i s'acredite que serà beneficiós per al menor.  
La pensió alimentària a favor del fill menor serà a càrrec de Yuliany Steven Ruiz Muñoz i es fixa la quantitat de 250 ?/mes, quantitat que haurà d'ingressar en el compte que designe Angie Camila Giraldo Álvarez, en els cinc primers dies de cada mes, amb l'actualització d'acord amb les variacions de l'Índex de Preus de Consum.  
Respecte de les despeses extraordinàries, cada un dels progenitors es farà càrrec del 50 % del cost.  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'aquest jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en el compte del Jutjat 4584-0000-02- número del procediment amb quatre dígits - dos últims números de l'any, a l'oficina Banesto, segons disposa la Llei orgànica 1/2009, de 3 de novembre, i s'acreditarà aquesta consignació, exceptuant-ne el cas d'aquells litigants que tinguen el benefici de justícia gratuïta. En cas de no efectuar-se el dipòsit serà esmenable el defecte en el termini de dos dies, i no s'admetrà a tràmit en cas de no esmenar-ho.  
Així, aquesta és la meua sentència, que pronuncie, mane i firme.»  
  
I perquè valga de notificació de forma deguda a Yuliany Steven Ruiz Muñoz, en rebel·lia, expedisc i firme aquest edicte.  
  
València, 13 d'abril de 2018.- El lletrat de l'Administració de justícia: José Esteban Briz Recio.